Омладинско коло
Коме је мио
Народ и слава,
Ком грије срце
Србински плам:
Нек ступа нама
У коло амо! —
Изроду вјечна
Руга и срам!
Живио народ, слава му била!
Живила слога и љубав мила!

Синуће данак
И зора б’јела,
У српском врту
Замирит цв’јет!
По српској гори,
Под српским небом
Анђео мира
Летнуће лет!
Живио народ; слава му била;
Живила слога и љубав мила!

Хај, сложно, сложно,
Нек срца бију,
Нек једна жеља
Загр’јева нас,
Буде ли вјере,
Љубави, нада
Небо ће чути
Жељу и глас!
Живио народ, слава му била!
Живила слога и љубав мила!

У коло, амо!
Збратимо душе,
У браству сила
 У браству моћ!
Нека се крије
Изрод је, црв је
Ко с нама неће
У коло поћ!
Живио народ, слава му била!
Живила слога и љубав мила!

16. децембра 1893.

Извор 
 1894. Босанска вила, лист за забаву, поуку и књижевност. Година 9, број 1, стр. 4.

Шантићеве песме 1893.